יהודה אידלשטיין

יהודה אידלשטיין (4 באוקטובר 1894 - 4 באוגוסט 1981) היה מחנך, עיתונאי וסופר. מותיקי העיתונאים של עיתון הבקר וסופר שכתב את הביוגרפיה של זקן השומרים אברהם שפירא. יהודה אידלשטיין נולד ב-1894 בכפר יוד במחוז מרמורש שבהונגריה (היום ברומניה) לנחום אידלשטיין ופסיה לבית אינדיג, אח למרדכי, גיזה, שלום וישראל. קיבל בנעוריו חינוך מסורתי והמשיך ללמוד בתיכון עירוני שהתנהל בשפה ההונגרית כשבמקביל למד בבית עברית. לאחר התיכון למד הוראה וב-1920 החל ללמד עברית ויהדות בבית ספר "תרבות" בקלויזנבורג. ב-1925 נסע לביקור בארץ ישראל והחליט להישאר בה וב-1926 עלתה משפחתו והצטרפה אליו. לאחר עלייתו המשיך לעסוק בהוראה בבית ספר דתי במגדיאל. ב-1931 פרש מהוראה והחל לעבוד בכתיבה ספרותית ועיתונאית כשהוא מתמקד בכתיבת ביוגרפיות של אישים מתולדות היישוב. ב-1935 התקבל לעבודה כעיתונאי בעיתון הבקר שם עבד 24 שנה עד פרישתו לגמלאות ב-1959. במהלך שנים אלו פרסם בעיתון מספר רב של מאמרים פובליציסטים על נושאי היום וענייני מחשבת ישראל. לאחר פרישתו פנה ללימודי תלמוד וההיסטוריה של עם ישראל באוניברסיטה העברית בירושלים ובאוניברסיטת תל אביב כשבמקביל המשיך לכתוב מאמרים לעיתון הבקר ולאחר סגירתו, ב-1965, כתב לעיתון "היום". ב-1939 הוציא לאור את הביוגרפיה של זקן השומרים אברהם שפירא שנפרשה על פני 2 כרכים. ב-1920 נישא אידלשטיין לאסתר בת יעקב כץ (1990-1894) ולזוג נולדו 3 ילדים: נעמי, משה שמואל, ושלמה (שינה שמו לחגי). יהודה אידלשטיין נפטר ב-1981 והובא למנוחות בבית הקברות הר הזיתים. יהודה אידלשטיין, אברהם שפירא (שיך איברהים מיכה), הוצאת ידידים, 1939 (2 כרכים) א. פרגו, האדם השחור, הוצאת "הרומן הזעיר", 1939 אירווינג בקסטר, השודד האביר, הוצאת "הרומן הזעיר", 1939 ורנון פורסטר, ארץ למכירה, הוצאת "הרומן הזעיר", 1939 אוליבר ג. אוסבורן, ברכת השטן, הוצאת "הרומן הזעיר", 1940 אילש קוצר, מצור יריחו, הוצאת מסדה, 1954 (מהונגרית) אילש קוצר, אל תירא עבדי יעקב, הוצאת מסדה, 1969 (מהונגרית). יהודה אידלשטיין, אספירין, לחם ומלחמה, הַבֹּקֶר, 20 בספטמבר 1939 יהודה אידלשטיין, מלחמה בין "גאולה" ל"ישועה", הַבֹּקֶר, 4 באוקטובר 1939 יהודה אידלשטיין, כשהממשלה דורשת סדר בחינוך העברי, הַבֹּקֶר, 17 באפריל 1940 יהודה אידלשטיין, כיצד נסדיר את החינוך ?, הַבֹּקֶר, 31 במאי 1940 יהודה אידלשטיין, בפרוס חודש רש"י - תשע מאות שנה, הַבֹּקֶר, 11 ביוני 1940 יהודה אידלשטיין, הונגריה גאלה את קולוז'וואר, אבל מכרה את בודפשט, הַבֹּקֶר, 6 בספטמבר 1940 יהודה אידלשטיין, מהפכה...בנרות שבת, הַבֹּקֶר, 1 בנובמבר 1940 יהודה אידלשטיין, בשורת הגאולה של הרבי מליובאוויטש, הַבֹּקֶר, 1 בדצמבר 1941 יהודה אידלשטיין, ב"טור" המצפים למצוות..., הַבֹּקֶר, 1 באפריל 1942 יהודה אידלשטיין, פסח מצרים - פסח לעתיד, הַבֹּקֶר, 19 באפריל 1943, המשך יהודה אידלשטיין, שתי בריכות שופעות יהדות, הַבֹּקֶר, 27 באוקטובר 1944, המשך יהודה אידלשטיין, כלפי הבן החמישי, הַבֹּקֶר, 28 במרץ 1945 יהודה אידלשטיין, לפני שלושים שנה, הַבֹּקֶר, 30 בספטמבר 1947 יהודה אידלשטיין, גיוס הבנות וגיוס הרבנות, הַבֹּקֶר, 14 באוגוסט 1953 יהודה אידלשטיין, קושאנים על קברי צדיקים, הַבֹּקֶר, 5 בנובמבר 1954 יהודה אידלשטיין, באתר "הר הזיתים" דוד תדהר (עורך), "יהודה אידלשטיין", באנציקלופדיה לחלוצי הישוב ובוניו, כרך יח (1969), עמ' 5432 הפרופיל של יהודה אידלשטיין, באתר ג'ני אלכסנדר אכר, העלייה הראשונה וראש השומרים שלה - להופעת הספר שהוקדש ליובל ה-70 של אברהם שפירא, המשקיף, 7 באפריל 1939 העיתונאי י. אידלשטיין הובא למנוחות, דבר, 16 באוגוסט 1981 "אברהם שפירא" ליהודה אידלשטיין, באתר של אהוד בן עזר נתקבל במערכת, דבר, 5 בספטמבר 1939 נתקבל במערכת, דבר, 10 באוקטובר 1939 נתקבל במערכת, דבר, 15 בנובמבר 1939 קרית ספר, הארץ, 2 בפברואר 1940 אל תירא עבדי יעקב, באתר "הספרייה הלאומית"